text: 1954 से 1956 के बीच मीना कुमारी ने विभिन्न प्रकार की फिल्मों में काम किया। जहाँ "चाँदनी चौक" (1954) और "एक ही रास्ता" (1956) जैसी फिल्में समाज की कुरीतियों पर प्रहार करती थीं, वहीं "अद्ल-ए-जहांगीर" (1955) और "हलाकू" (1956) जैसी फिल्में तारीख़ी किरदारों पर आधारित थीं। 1955 की फ़िल्म "आज़ाद", दिलीप कुमार के साथ मीना कुमारी की दूसरी फिल्म थी। ट्रेजेडी किंग और ट्रेजेडी क्वीन के नाम से प्रसिद्ध दिलीप और मीना के इस हास्य प्रधान फ़िल्म ने दर्शकों की खूब वाहवाही लूटी। मीना कुमारी के उम्दा अभिनय ने उन्हें फ़िल्मफ़ेयर ने फ़िल्मफ़ेयर सर्वश्रेष्ठ अभिनेत्री पुरस्कार के लिए नामांकित भी किया। फ़िल्म "आज़ाद" के गाने "अपलम चपलम" और "ना बोले ना बोले" आज भी प्रचलित हैं।